**MOLĖTŲ RAJONO SAVIVALDYBĖS JAUNIMO REIKALŲ TARYBOS**

 **POSĖDŽIO PROTOKOLAS**

2023-11-27 Nr.V4-24

Molėtai

Posėdis įvyko 2023 m. lapkričio 27 d. 15 val.

 Posėdžio pirmininkė – Vaida Saugūnienė.

Posėdžio sekretorius – Vilma Bačiulė.

 Dalyvavo: Molėtų rajono savivaldybės jaunimo reikalų tarybos (toliau - MJRT) nariai –Jolita Čimbarienė, Modestas Kuncevičius, Viktorija Liubertienė, Giedrė Petrauskaitė, Vaida Saugūnienė, Ugnė Vytaitė.

 Nedalyvavo: Emilija Aliukonytė, Simonas Bogušinskas, Lina Dieninė, Danielė Čereškaitė, Vaidas Mickevičius, Adas Oleinik.

 DARBOTVARKĖ:

1. Atlikto fokus grupių tyrimo pristatymas. Pranešėjas Nerijus Miginis
2. Dėl MJRT veiklos plano veiklų įgyvendinimo. Pranešėja Vilma Bačiulė
3. Dėl jaunimo politikos lėšų poreikio 2024 m. Pranešėja Vilma Bačiulė
4. Dėl siūlymų pateikimo Molėtų rajono savivaldybės trūkstamų specialistų pritraukimo į ugdymo ir sveikatos priežiūros įstaigas tvarkos aprašui. Pranešėja Vilma Bačiulė
5. Kiti klausimai.
6. **SVARSTYTA.** Atlikto fokus grupių tyrimo pristatymas. Pranešėjas Nerijus Miginis

Molėtų rajono savivaldybės biudžeto lėšomis viešųjų pirkimų būdu buvo nupirkta paslauga Molėtų rajono jaunimo tikslinių grupių (5) apklausų atlikimas problematikos išryškinimui. Tyrimas yra atliktas bei parengta ataskaita. Paslaugos tiekėjas Nerijus Miginis pristato tyrimo rezultatus (skaidrės pridedamos).

 **NUTARTA:** Atsižvelgti į tyrimo rezultatus, paviešinti juos savivaldybės internetinėje svetainėje www.moletai.lt

1. **SVARSTYTA.** Dėl MJRT veiklos plano veiklų įgyvendinimo. Pranešėja Vilma Bačiulė

 V. Bačiulė peržvelgia MJRT 2023 m. rugsėjo 18 d. protokolu Nr. V4-15 patvirtintą 2023 metų veiklos planą, akcentuoja du planuojamus rezultatus 2.3 ir 4.2, kurie nėra įgyvendinti arba yra iš dalies įgyvendinti. Neįgyvendinus arba iš dalies įgyvendintus planuotus rezultatus, jie bus nurodyti MJRT metinėje ataskaitoje.

 **NUTARTA:** MJRT nariai supažindinti su JRT veiklos plano įgyvendinimo rezultatais.

 **3.**  **SVARSTYTA.** Dėl jaunimo politikos lėšų poreikio 2024 m. Pranešėja Vilma Bačiulė

 V. Bačiulė pristato palyginamąją lėšų poreikio lentelę jaunimo įgalinimo ir galimybių plėtrai Molėtų rajono savivaldybėje iš savivaldybės biudžeto lėšų 2024 m. (pridedama).

 V. Liubertienė siūlo numatyti daugiau projektų jaunimo iniciatyvoms įgyvendinti.

 V. Saugūnienė teigia, kad atsiradus lėšoms iš kitų nepanaudotų eilučių, jas būtų galima nukreipti į jaunimo iniciatyvas.

 M. Kuncevičius siūlo numatyti mokymus mokinių savivaldų stiprinimui dviejų dienų trukmės su nakvyne, nes tokio pobūdžio renginiai stiprina bendrystę tarp jaunimo lyderių.

 **NUTARTA: Atsižvelgiant į išsakytas pastabas, p**ritarti 20450 Eur lėšų poreikiui jaunimo politikai įgyvendinti ir teikti Finansų skyriui.

**4. SVARSTYTA:** Dėl siūlymų pateikimo Molėtų rajono savivaldybės trūkstamų specialistų pritraukimo į ugdymo ir sveikatos priežiūros įstaigas tvarkos aprašui. Pranešėja Vilma Bačiulė

V. Bačiulė informuoja, kad gautas žodinis MJRT nario siūlymas išplėsti trūkstamų specialistų pritraukimo tvarkos aprašo koncepciją, neapsiribojant tik ugdymo ir sveikatos priežiūros specialistais.

V. Saugūnienė teigia, kad šiuo metu šis aprašas yra koreguojamas ir bus teikiamas tvirtinti rajono tarybos posėdyje. Teigia, kad savivaldybė nėra pajėgi finansiškai remti visus specialistus. Norintiems kurtis ir dirbti Molėtų rajone sudaromos vienodos sąlygos dalyvauti viešai skelbiamuose konkursuose. Poreikiai trūkstamiems specialistams turi būti paremti situacijos analize ir poreikiu.

U. Vytaitė pritaria, kad turi būti konkrečios tikslinės grupės trūkstamiems specialistams identifikuoti ir negalime remti visų norinčių.

V. Liubertienė teigia, kad turi būti numatyti kriterijai ir išskirtos grupės trūkstamiems specialistams.

**NUTARTA:** Neteikti siūlymų ir neinicijuoti keitimų parengtam Molėtų rajono savivaldybės trūkstamų specialistų pritraukimo į ugdymo ir sveikatos priežiūros įstaigas tvarkos aprašui.

 **5. SVARSTYTA:** Kiti klausimai.

G. Petrauskaitė informuoja, kad ji atsistatydino iš Lietuvos moksleivių sąjungos Molėtų rajono mokinių tarybos pirmininkės pareigų. Šiuo metu pirmininke paskirta Smiltė Baršauskaitė, supažindina MJRT narius su ja.

**NUTARTA:**

1. Įpareigoti Giedrę Petrauskaitę pateikti raštą su informacija apie naujai paskirtą Lietuvos moksleivių sąjungos Molėtų rajono mokinių tarybos pirmininkę.
2. Molėtų rajono savivaldybės administracijos vyriausiajai specialistei-jaunimo reikalų koordinatorei Vilmai Bačiulei kreiptis į savivaldybės tarybą dėl MJRT narių pakeitimo vietoje Giedrės Petrauskaitės įrašyti Smiltę Baršauskaitę.

Posėdžio pirmininkė Vaida Saugūnienė

Posėdžio sekretorė Vilma Bačiulė